425.13 REGOLAMENTI DWAR IL-ĦSAD TAT-TONN L-AVVIŻ LEGALI 272 tal-2017. L-AVVIŻ LEGALI 272 tal-2017. 1. It-titolu ta’ dawn ir-regolamenti hu Regolamenti dwar il-Ħsad tat-Tonn. 2. (1) F'dawn ir-regolamenti, għandhom japplikaw id-definizzjonijiet li ġejjin, sakemm ir-rabta tal-kliem ma tkunx teħtieġ xort’oħra: "l-Att " tfisser l-Att dwar il-Konservazzjoni u l-Amministrazzjoni tas-Sajd; "e-BCD" tfisser id-dokument elettroniku tal-Qbid tat-Tonn (Bluefin Tuna Catch) kif definit fir-Regolament (UE) 2016/1627; " Fattur tat-tkabbir SCRS" jirreferi għall-valuri elenkati fit-tabelli 1 p. 1049 Volum Kollettiv ta’ Dokumenti Xjentifiċi ICCAT, (2010) vol. 65(3)-SCR Sż2009/192; "piż imqawwiħ massimu tal-ħsad " tfisser il-piż aċċettat maħsud f'livell nazzjonali sa 10 % mill-piż imkabbar tal-ħsad kif deskritt f'paragrafu (d); "piż imqawwiħ tal-ħsad " tfisser il-piż medju tal-e-BCD emendat (b'medda ta' 5 % inqas piż, użata skont l-Anness 9 tar-Rakkomandazzjoni 14-04 tal-ICCATimplimentata permezz tar-Regolament (UE) 2016/1627) + Fattur ta' tkabbir SCRS = Piżimkabbar tal-ħsad f'kg; "piz medju tal-ħsad " tfisser il-piż ħaj totali tal-ħut maħsud għal kull gaġġa diviż bin-numru totali ta’ biċċiet kif irreġistrati matul il-proċess tal-ħsad; "piz medju tat-tqegħid fil-gaġeġ ta' e-BCD" tfisser piż totali diviż bin-numru totali ta' biċċiet f'gaġġa partikolari kif irreġistrat fis-sezzjoni tal-gaġeġ fi ħdan l-eBCDs individwali; " Regolament (UE) 2016/1627" tfisser Regolament (UE) 2016/1627 tal-Parlament Ewropew u tal-Kunsill tal-14 ta’ Settembru 2016, dwar pjan pluriennali għall-irkupru tat-tonn fil-Lvant tal-Atlantiku u fil-Mediterran, u li jħassar ir-Regolament tal-Kunsill (KE) Nru 302/2009. (2) Il-kliem u l-frażijiet użati f'dawn ir-regolamenti għandhom l-istess tifsir kif mogħti lilhom fl-Att. 3. (1) It-tonn maqbud għandu jintiżen fil-mument tal-ħsad. (2) Il-piż medju tat-tqegħid fil-gaġeġ ta' e-BCD għall-gaġġa korrispondenti huwa mmultiplikat bil-fattur ta' tkabbir applikabbli għal dak ix-xahar tal-ħsad b'10 % ieħor miżjud mal-piż li jirriżulta biex jagħmel tajjeb għal żbalji tekniċi. (3) Jekk fl-eżawriment tal-gaġġa, il-piż medju tat-Tonn matul il-ħsad ikun ogħla mill-piż ikkalkulat fis-sub regolament (2), ebda e BCD oħra għal dik il-gaġġa m'għandha tiġi vvalidata mid-Dipartiment tas-Sajd u l-Akkwakultura. (4) Matul il-perjodu tal-ħsad id-Dipartiment tas-Sajd u l-Akkwakultura għandu jimmonitorja u jipprevedi l-piżijiet tal-ħsad sabiex jistmal-HRV finali aċċettabbli għal kull gaġ [a. (5) Ħut maqtugħ li jikkorrispondi għall-piż li jaqbeż l-HRV ser jiġi kkonfiskat. L-ispejjeż kollha relatati mal-ġarr, it-trasport u l-ħażna ta’ dan il-ħut f'maħzen tal-friza adekwat jitwettqu bi spejjeż tal-operatur. (6) L-operatur jista' jagħżel li jirrilaxxa l-piż ekwivalenti tat-tonn ħajjin minn gaġġa differenti minflok il-piż imsemmi fis-sub regolament (5). 4. Reati u Penali. (1) Kull persuna li tikser dawn ir-regolamenti tkun ħatja ta' reat kontra l-Att.